Ébúg profɛ́d Yeremías a ngákad Baruk, nyé á tili bibúg bítē á kálara, á ḿbú nyinǎ Yoákim, mɔ́n Yosias, ǹkúkúmá yǎ Yúda. 2Wa, Baruk, Ǹtondobe Zambá Ísraɛ̂l, a kɔ́bɔ̄ ású dóē nâ: 3o ngádzó nâ: “Ngɔ́a ma ḿból Ǹtondobe a kúb ma miǹtyé ai miǹdzǔg hə ǹkúbán á yób, mə̌ təg yǎ ai miǹsíngílí, təge ai avoŋóbó”. 4Wayi nyé kǎd naa: Éyə Ǹtondôbə a kɔ́bɔ ná: É dzóm mə̄ ngálóŋ, mǎ mātsam dzɔ́, é dzóm mə̄ ngábɛ, mǎ mātyé dzɔ̄, mazu bɔ̌ nālá ású sí ésə ! 5Ńdɔ wa wǎyi nâ wabɔ mam məǹnén ! Tə wabad mɔ́ tsog, amú mazu kúb ḿbəgə miǹsono ásə amalá á nyɔ́l, Ǹtondôbə énye a kɔ́bɔ, hədá ḿfág wóe, mavə́ wa enyiŋ ai akodé é vóm ósə wǎyi kə.